JohanHeinsen/ENO huggingface dataset:
Ribe Stifts Adresseaviser, 1846-08-10
Indenlandske Efterretninger. Hs. Majestæt Kongen ankom den 4. ds. om Eftermiddagen Kl. 6 til Flensborg. Ombølget af en maadelig Menneskemasse begav Hs. Majestæt sig til den for Høistsamme indrettede Bopæl hos Kjøbmand Momsen. Efter Couren blev Hs. Majestæt hilset af St. Knuds Gilde under klingende Spil. J Borger foreningens Locale blev Thee serveret for Hs. Maj. af flere hvidtklædte Damer. Kongen var øiensynlig i en munter Stemning ved dette Besøg og udbragte ved Afskeden et Leve for Flensborg, paa Tilbageveien ledsagedes Hs. Maj. af Folkets vedvarende Jubel. Om Aftenen bragte Sangforeningen Høistsamme et Fakkeltog med Sang. Den næste Morgen escorteredes Hs. Maj. Kongen til Stadens Grændse af den kgl. Frederiksgade. Desuden paraderede Borgervæbningen, St. Knuds Gilde og den kongel. Christians garde. (O. Th. A.) Begge Flensborgs Stænderdeputerede, dHrr. Agent Jensen og Kjøbmand Nielsen, overrakte Hs. Majest. ombord paa Dampskibet, endnu for han begav sig land, en med over 300 Borgeres Underskrifter forsynet Takadresse for Udstedelsen af det aabne Brev. Monarken modtog med levende Glæde dette Beviis paa Flensborgernes Anerkjendelse og indbød Overbringerne at blive ombord til Landsætningen kunde finde Sted. (S. Bl.)
Ribe Stifts Adresseaviser, 1846-08-10
Bremer Zeit. vil vide, at Hertugen af Augustenborgs Hofchef Hr. v. Cossel, er den 20. f. M. fra Kiel afreist til Kjøbenhavn, for at overbringe Hertugerne af Augustenborgs og Glücksborgs agnatiske Protester mod det kongelige aabne Brev.
Ribe Stifts Adresseaviser, 1846-08-10
Hs. M. Dronningen af Sverrig, hedder det i Hels. Avis af 5. ds. ventes her til i Morgen Kl. 2 for at aflægge et Besøg hos vor Dronning, der i den Anledning i Morgen gjæster vor By Flyveposten beretter, at Hs. Kgl. H. Kronprindsen, den 10. de begiver sig til Frederiksgave, hvor Høistsamme formeentlig vil opholde sig Resten af Sommeren. Udkastet til en Anordning om en ny hensigtsmæssigere Jnddeeling af Rigsbankdaleren lyder saaledes: 61. Rigsbankdaleren inddeles herefter i 120 sk., istedetfor, som hidtil i 96, og vil saaledes en Rigsbankmark udgjøre 20 sk. § 2. J Overeensstemmelse hermed ville Mynter blive udprægede lydende paa 40, 20, 10, 8, 4, 2 og 1 Rigsbankskilling; de to sidste Sorter i Kobber. § 3. Af den paa 20 og 10 Rigsbankskilling (5 og 2 1/2 Skilling Courant, lydende Mynt er Jngen forpligtet til i Betaling at modtage mere end 5 Rigsbankdaler af Gangen, og af den mindre Skillemynt kun 40 Rigsbankskilling. § 4. Denne Forandring træder i Kraft saasnart den fornødne Sum er udpræget, hvormed den nuværende Rigsbankmynt, der fra 32 Skillingen af og ned til Eenskillingen vil blive sat ud af Omløb, kan vorde omvexlet. Derom vil Bekjendtgjørelse skee fra vor Finantsdeputation, ligesom vi forbeholde os at fastsætte med hvilket Beløb de lovbestemte Betalinger under een Rigsbankdaler efter sammes nye Jnddeeling blive at erlægge. (Hver 4 Rbs. efter denne nye Jnddeling bliver altsaa lig 1 Skilling Courant og Klagen i Hertugdømmerne og den ældre Jnddeeling maa nu falde bort.) (B. T.)
Ribe Stifts Adresseaviser, 1846-08-10
Efter et privat Brev fra Galathea, meddel Fædrelandet: "Opholdet i Penang lader til at have været dem meget behageligt, men uheldigviis udbrød der den Sygdom, vi for have omtalt som en Følge af en Expedition paa Nicobarerne, hvor en Deel af de Deeltagende maatte overnatte i Regn og et sumpigt Sted under aaben Himmel. Til disse indskrænkede ogsaa Sygdommen sig; men 4 døde de 3 første Dage. Alle de Øvrige vare saavidt helbredede at de kunde gaae ombord, da Corvetten den 21. Marts forlod Penang for at gaae til Singapore, hvor den ankom efter en temmelig contrair Seillads den 28, om Aftenen. Stedet beboes af Hinduer, Malayer og Chinesere foruden endeel Arabere og Persere. En gammel Hindu modtog de Danske med megen Glæde, da han selv kaldte sig dansk Mand, "Tranqvebar Mand, og Rygtet fortalte, at han altid der paa Stedet ved Raad og Daad hialp de Danske, som vare i en eller anden Forlegenhed. De derboende Chinesere skildres som Røvere og Cujoner. Faa Dage efter Ankomsten flyttede 7 af Naturforskerne og Officererne ind i Land, og tilbragte nogle behagelige Dage, der ogsaa bragte dem et godt videnskabeligt Udbytte, hvoriblandt en levende Crocodille, der dog gjorde dem saa meget af det, at de snart maatte foretrække at have den i død Tilstand. Ogsaa for deres æsthetiske Nydelse blev sørget ved Forestillingerne paa de ved enhver Kirke værende Theatre, men naturligviis vare disse under al Kritik, især hvad Sangen angik, og Ensemblet har vel ikke været det bedste, da Tilskuerne ikke generede sig ved af og til at gaae op paa Scenen, for at tænde deres Cigarer ved Lamperne. Den 9. April lettede Corvetten Anker og gik gjennem Strædet mellem Sumatra og Banka, hvor et frygteligt Tordenveir viste sig i hele sin Majestæt. Der udbredte sig atter en Sygdom i Besætningen, saa at henved 40 stode paa Sygelisten, men den var af en mild Natur, og næsten Alle vare ved Brevets Afgang atter raske; enkelte af Mandskabet laae endnu af Følgerne af Nicobarfeberen. Den 23 landede de i Batavia, hvor saa mange som muligt boe i Land, da Fregatten maa ligge 3 Fjerdingvei ude. De Danske ere blevne særdeles vel modtagne der, især af Hollænderne, og da der oftere før har været lignende Expeditioner af Naturforskere, venter man ogsaa der et godt Udbytte. Flere Danske vare bosiddende der, saavel Kjøbmænd som Embedsmænd. Varmen var trykkende, næsten stadig 28 Sr., hvorimod Nætterne kolige, men Sundhedstilstanden, god og af Alle roses den gode indbyrdes Tone ombord, hvilket da forresten ikke var meer end man kunde vente. - Sidst i August Maaned ventede man at forlade China.
Ribe Stifts Adresseaviser, 1846-08-10
Som vi erfare, har Hr. Th. Overskou erholdt kgl. Tilladelse til at oprette et "Folketheater." (B. T.)¬
Ribe Stifts Adresseaviser, 1846-08-10
J forrige Fredags aflagde Jfr. Adami, Skuespillerinde ved et Provindsselskab, Prøve for de i Kjøbenhavn værende Medlemmer af Theaterdirectionen med nogle Scener af "Kong Renes Datter." Det blev besluttet, at en gjentagen Prøve skulde finde Sted, i Saisonens Begyndelse, naar alle Directionens Medlemmer vare forsamlede. (Flp.)¬
Ribe Stifts Adresseaviser, 1846-08-10
J Flp. hedder det fra Kbhavn: Vi have i disse Dage en meget stærk Varme, hvis Lige man ikke kan mindes siden den varme Sommer i 1829. J Skyggen mod Nord viser Thermometret 2325 Grader, og i Solen stiger det stundom til en Høide, som ikke er langtfra russisk Badstue-Varme. Uvante til en saadan Hede seer man Folk med Hatten i Haanden gaae stønnende gjennem Gaderne med langsomme Skridt, førende Haanden til Panden for at aftørre den nedstrømmende Sved; Damerne ligne lette Zephyrer, saa luftigt ere de klædte, men de snige sig kun langsomt frem og bringe derfor Lignelsen til at halte. Badestederne ere overfyldte af Mennesker, som i det ved 20 til 21 Graders Varme lunkne Vand søge en øieblikkelig Forfriskning, hvis Virkning er tilende med Badet. Jsær Haandværkere, der maa arbeide i det Frie, udsatte for Solens brændende Hede, ere at beklage, og paa mange Steder ere de nødsagede til at ophøre med deres Arbeide. Vi have imidlertid Haab om, at denne tropiske Varme ikke vil holde længe ved, eftersom de tunge Tordenskyer, som næsten daglig henimod Aftenen samle sig paa Himlen, bebude et Uveir, som sikkert vil kjøle og forfriske Luften.
Ribe Stifts Adresseaviser, 1846-08-10
Vor Gesandt ved det preussiske Hof, Grev Reventlou, søger, efter Brem. Zeit.", sin Afsked, da han under nærværende Forhold mener, ikke at kunne repræsentere Regjeringen", men har hidtil ikke faaet den og har erholdt ny Ordre til at begive sig paa sin Post fra sit Gods ved Eckernforde, hvor han fortiden opholder sig. (Aalb. Av.)¬
Ribe Stifts Adresseaviser, 1846-08-10
J Børsen Halle læses Følgende, dat. Altona d. 4. August: "Den holsteenske Stænderforsamling har idag med 37 Stemmer imod 6 besluttet indtil videre at adskilles (Præsidenten afholdt sig fra Afstemningen), og Fleertallet af Medlemmerne have foreløbig alt forladt Jtzeboe." Ved Mødet den 1. August under Beraadslagningen og den Balemannske Proposition: "at afsende Stændernes Adresse til Kongen med dertilhørende Actstykker til den tydske Forbundsdag, reiste den kgl. Commissarius sig, og erklærede, at Forsamlingen var incompetent til at henvende sig til deel tydske Forbund, og forlod derpaa Stændersalen med den Yttring, at det var ham umuligt længere at overvære saadanne Forhandlinger, og at han et vilde komme igjen, for Forsamlingen vendte tilbage til den lovlige Dagsorden. Derefter adspurgte Præsidenten, Wiese, Forsamlingen om den vilde vedblive med Beraadslagningen om det Balemannske Andragende, hvilket alle Medlemmerne eenstemmig beigede. Derefter bleve Debatterne, under Fraværelse af Commissarius, roligt tilendebragte.
Ribe Stifts Adresseaviser, 1846-08-10
Fra Jtzeho hedder det under 4. dennes Efterat Stænderne idag have holdt et Møde, ere 38 Medlemmer i Begreb med at forlade os. De Tilbageblevne ere, foruden Præsidenten, endnu kun Over og Landretsadvocat v. Prangen, Justitsraad Gahler, Advokat Kirchboff, Provst Callesen, Pastor Mau og Gaardmand Elfeld. Raadmand Karstens fra Kiel befinder sig paa Grund af Upasselighed endnu her. (Jtzeh. Wochbl.)
Ribe Stifts Adresseaviser, 1846-08-10
Folkefesten paa Høiskamling den 3. Aug. 1846. Denne Folkefest havde iaar et fra de tvende foregaaende heelt forskjelligt, yderst oplivende Præg Medens i Aaret 1844 Stemningen var veemodig og smertelig, og flere af vor Nations navnkundigste og meest feirede Talere med glimrende Foredrag henreve Forsamlingen til Begeistring, – herskede ifjor en mere let Tone, da ingen Begivenhed var indtraadt, der kunde være Motiv til en dybere Bevægelse; ogsaa savnedes nogle af de meest udmærkede Talere, f. Ex. Grundtvig og Lehmann, paa Skamlingsbanke. Jaar derimod var Stemningen Udtrykket af den gladeste Tilfredshed og Tillid. Hs. Majestæts aabne Brev af 8. Juli har tilintetgjort den Uvished, der foruroligede saa Mange; hvad den slesvigske Forening anseer for sin Virksomheds vigtigste Formaal, er af H.M. Kongen klart og afgjørende udtalt at være det Rette: Slesvigs evige og uadskillige Forening med Danmark. Tanken om denne Vished oplivede hele Forsamlingen. - Denne var forresten iaar ikke saa talrig som ifjor, hvilket nærmest maa søges i den for Landmanden saa overordentlig travle Tid, ogsaa har H. M. Kongens Ankomst til Flensborg muligen draget endeel Høiskamlings-Gjæster fra mere sydlige Egne til den nævnte Stad. De Forsamledes Antal kan anslaaes til c. 8000 Personer. Henimod Kl. 10 blev Festen aabnet. Kort iforveien var Dampskibet "Maagen" ankommen med omtrent 70 Gjæster fra Fyen. Sangforeningen fra Fredericia, der ogsaa havde indfundet sig for at bidrage til Festens Forherligelse, tog tilligemed Musikcorpset de Ankommende imøde, og førte dem i Procession ind paa Festpladsen. Henimod Kl. 11 satte Processionen sig i Bevægelse op til Talerstolen. Først fremtraadte Hr. Sommer fra Haderslev, og fremsagde en særdeles smuk Prolog, dernæst talede Hr. L. Skau og Hr. C. Ploug, jevnligen afbrudte af Tilhørernes stormende Bifaldsraab. Henimod Kl. 2 satte et Selskab af c. 600 Personer sig til Bords i Bestyrelsens store Telt. Toasternes Række aabnedes med en af Hr. Møller Staal udbragt, med stormende Applaus modtagen Skaal for H. M. Kongen; dernæst udbragte Prof. Flor en Skaal for H. kgl. H. Kronprindsen, der ligeledes blev hilset med rungende Hurraraab. Af de øvrige Toaster nævne vi, for Pastor Grundtvig, for Prof. Clausen, for Prof. Flor, for den norrejydske Stænderforsamling, for Capt. Tscherning, for den slesvigske Forening, for den slesvigske nationale Presse, for Hr. C. Ploug o. fl. – Efter Bordet gik man omkring i den lille Leir af festligsmykkede Telte, hørte paa Sangforeningen, paa Musiken, deeltog i Dandsen, eller promenerede i Omegnen. Hen paa Eftermiddagen fandt Forlodningen af de fremsatte Jndustrigjenstande Sted. Ved denne Leilighed viste Gudinde Fortuna sine sædvanlige Luner; Hr. C. Ploug vandt en Plov, en Dame en Lee osv. Første Gevinst, en Fjedervogn, tilfaldt en Gaardmand fra Grønninghoved. Et smukt Fyrværkeri blev afbrændt Kl. imellem 9 og 10, og siden tændtes det store Baal, der saaes vidt omkring i Slesvigs Egne. (Apenr. Ugebl.)
Ribe Stifts Adresseaviser, 1846-08-10
Aalborg Byes Æresborger, forhenv. Byskriver og Raadmand Rasmus Bonde Brorson, er ved Døden afgaaet sammesteds 80 Aar gammel.
Ribe Stifts Adresseaviser, 1846-08-10
Stænderforsamlingen i Roeskilde. De trende Andragender i Anledning af Kanc. Cirkul, af 8 Novbr. bleve henviste til een Komittee, bestaaende af følgende Medlemmer Larsen, Ussing, Tutein, David og Lehmann. – J Mødet d. 3 Aug. oplæste Prokurator Christensen et Andragende om Nedsættelse af en Landbocommission, Fremme af Selveiendom eller Arvefæste, og midlertidig Suspension af Lovbestemmelserne om Oprettelsen Lehn og Stamhuse. Dette Andr. blev forkastet med 42 St. mod 16. – Kammerraad Petersen oplæste derpaa et Andr. om Foranstaltninger til at fremme Selveiendom eller Arvefæste, navnlig ved at lade Rescript af 19. Mai 1809 med visse Modisikationer, træde paany i Kraft. Komittee: Justitsraad Poulsen, Tutein og Ussing. – Følgende tvende Andragender ved Prokur. Christensen bleve afviste: 1) om Udvidelse af Stænder- og Landkommunalanordningernes Bestemmelser og Valgret og Valgbarhed, og om kortere Functionstid for de Valgte, og de af Samme indgivne 9 Andragender og Udvidelse af Stænder- og Landkommunalanordningernes Bestemmelser og Valgret og Valgbarhed; og 2) om lige Beskatning af al Jord. Et tredie ved samme Deputerede, om en fri og almindelig Jagtret, blev afgivet til Komitteen i Anledning af Lovudkastet og Vildtskades Erstatning. – J Mødet d. 4. Aug. oplæske Prokurator Christensen et Andragende fra Kammerj. Bülow i Storeheddinge om Ophævelse af Lovens 3137. (som forbyder Fæstere under deres Fæstes Fortabelse at tage Jnderster til Huse uden deres Huusbonders Samtykke). Andragendet afvistes med 36 St. mod 22. - Arvefæster Schroll oplæste et Andragende om Godtgjørelse ved Skolestiers Anlæggelse. Komittee: Langkilde Schroll og Schøller. – J Mødet d. 5. Aug, oplæste Skibsklarerer Kirck et Andragende om Ophævelse af Consumtionen i Kongeriget og eensartet Toldlovgivning og Brændeviinsafgift for den hele Stat. Komittee: David, Hansen, Tutein, Knuth, Neergaard.
Ribe Stifts Adresseaviser, 1846-08-10
Kjøbenhavns Børs-Kours, den 7. August. Hamborger Banco a vista 200 pCt. Bank-Disconto 4 pCt. Disconto paa Vexler paa Hamborg 4 1/2 pCt. 4 pCt. Kongl. Obligationer 104 1/2 a 105 Rbd. - Nationalbankactier 177 3/4 Rbd.
Ribe Stifts Adresseaviser, 1846-08-10
Hamborgs Børs-Kours den 7. August. Slesvig=Holst. Species, pCt. Avance mod Banco. Dansk grov Kour. 24 1/2; Skillings=Stkr. 25 1/4 a pCt. slettere end Banco. - Louisd. og Frd. 13. Mk. 14 3/5 s.; Slesvig=Holst. Species a 60 sk. Kr. 124 3/5, Nye 2/3 a 34 s. 125, Preussiske Dalere a 40 sk. 125 1/10 Mark Kour. for 100 Mk. Bco.
Ribe Stifts Adresseaviser, 1846-08-10
Ribe Torvepriser, d. 8 August. Rug pr. Td. 2 Rd. 40 ls.; Byg 2 Rd. 16 ls.; Havre, 2 Rd. - s.; Boghvede 2 Rd. 8 s.; Boghvedegryn pr. Skp. 30 ls.; Byggryn 28 ls.; Smør pr. Pd. 6. enh. ls.; Æg 5 enh. 1s. Snesen, Kartofler pr. Skp. 8 16.
Ribe Stifts Adresseaviser, 1846-08-10
Ribe. J de sidste varme Dage skulle flere Mennesker i Østeregnen være døde pludseligen som Følge af den stærke Hede. Jgaar Nat gik Vinden om til Vest, og Luften er nu langt mere kjølig og frisk. Vor Vortaa RaadVed Rygtet om Pastor Bangs Død. Saa gik Du bort, Du gamle, sjeldne, milde Mand! Den Sidste af Høilærde, Ædle, Gode, Som forhen - mærkelig ukjendt – mig toge an, Da mine Tanker, ak! til Borris stode Det er min Trøst, i Herlighedens Himmelkor, Vor kjære, barnligblide Olding havner. Der hundred Fold Forsættelsernes Løn er stor For den som her sin Næste glæder, gavner. Læg, Herre, selv Velsignelse og Naade til: At trøste, styrke dem, som billig sørge! Du, Enkers Gud, udrette baade kan og vil Langt Mere, end vi vide, bede, spørge. Anm. Ligesom sal. Bang var den Sidstlevende af de Høilærde, hvilke goddædigen understøttede mig, saaledes var Biskop V. K. Hjort den Første, der gik ind i Evigheden; Om Denne finder jeg optegnet, paa en Vani Juli 1818. dring til Ribe d. 8. Octbr. 1821, følgende Tanker; Din Død jeg maa begræde, Mens Andre sig kan glæde, O, salig Biskop Hjort! Saa Mange maa Dig savne; Du aflod ei at gavne Og glæde immerfort. Din Omhu sig udstrakte Til Mange, som Du bragte Paa Lysets Veie frem; Du er i helligt Minde. Manges Hjerter inde, Til Gud bortkalder dem. Forklarede Bang! Din, som Hines, Erindring vil stedse være mig saare kjær, opløftende og kostelig! Alt hvad jeg skylder Dig og Dem, Det kan jeg her ei sige; Men hist i Fredens lyse Hjem Skal Takkens Flamme stige, Naar vi for Lammets Throne staae Med Sang og Seiers Kroner paa Gasse Skole, den 5. August 1846. Nis Thornum.
Ribe Stifts Adresseaviser, 1846-08-10
Bekjendtgjørelser. 7 Dagslet geest Eng til Høeslet, Eftergræsning til 2 Køer paa store Koebro og Grise, 6 Uger gamle, Nicolay Hansen. kan faaes billig hos i Ribe. For at erholde Adkomster berigtigede paa Eiendomme af gl. Matr. Htk. ialt 3 Tdr. 6 Skpr. 1 Fdkr. 2 enh. Alb., i Malle, Horne Sogn, Øster Herred, som forhen have været eiede af Jens Hansen og Hans Jensen sammesteds, ere Boerne efter disse Mænd, hvoraf Førstnævnte er ved Døden afgaaet i Aaret 1799 og Sidstnævnte i 1813, tagne under Skiftebehandling ifølge Reqvisition.
Ribe Stifts Adresseaviser, 1846-08-10
Da Jens Hansens og Hans Jensens Arvinger ere ubekjendte, blive disse herved indkaldte med anordnet Aar og Dags Varsel til Møde for undertegnede Skifteforvalter for at bevise deres Arveret. Trykt i Ribe hos Chr. sal. Hyphoff. Dette Proclama, som er udstædt conform med Pl. 2. Junii 1819, vil snarest mueligt blive læst for vedkommende Under og Overret. Øster og Vester Herreders Skifteret i Varde d. 8 August T. Qvistgaard.
Ribe Stifts Adresseaviser, 1846-08-10
Ved Proclama af Dags Dato ere Arvinger og Creditorer i Bet efter afdøde Mogens Hansen Grooss af Holtbjerg i Herning Sogn, Hammerum Herred, Ringkjøbing Amt, indkaldte, de Første med Aar og Dags Varsel, de Sidste med 12 Ugers Varsel til for undertegnede Skifteforvalter i Boet at melde og legitimere sig. Hammerum Herredscontoir, Nørholm pr. Herning den I. August 1816. Torverdt.
Ribe Stifts Adresseaviser, 1846-08-10
Bekjendtgjørelse. Onsdag den 19. August næstkommende bortsælges ved offentlig Auction paa Sønderland=Romoe de i dette Aar til sammes Forstrande indbjergede Gjenstande, hvoriblandt navnlig en 30 til 40 Læs godt Egetømmer og Egebjelker, saavelsom en 150 Par Overske af Gummi-Elasticum der ere godt conserverede. Auctionen begynder om Formiddagen Kl. 9. i Juvre Bye, hvortil de Lysthavende indbydes. Toftlund i Herredsfogdiet for Hvidding og Nørrerangstrup Herreder den 30. Juli 1816. Ahlmann. Nylig har forladt Pressen: Gögsches Læsebog for Almueskolerne, i Danmark. Udgivet ved Understøttelse af Fyens Stifts litt. Selskab. Sjette Oplag. – 4 Mk. indb. Jndhold: 1. Fortællinger. 2. Om det menneskelige Legeme. 3. Om den menneskelige Sjæl. 4. Noget af Naturlæren. 5. Om Himmellegemernes og Tidens Jnddeling. 6. Om Jordkloden i Særdeleshed. 7. Om Luften eller Dunstkredsen. 8. Naturhistorie. 9. Om det borgerlige Selskab. 10. Noget af Menneskeslægtens Historie, især med Hensyn til den christelige Religion. 11. Nogle vigtige Opfindelser til Menneskenes Nytte. 12. Beskrivelse over Danmark og tilhørende Lande. 13. Danmarks Historie.
Ribe Stifts Adresseaviser, 1846-08-10
Denne almindelig yndede Læsebog, der i de senere Aar har funden en saa velvillig Modtagelse, at den nu har oplevet 6 betydelige Oplag, faaes i de fleste Boglader i Danmark og Norge i Ribe hos Termansen og Andersen, i Aarre hos Nielsen, i Kolding hos Grauballe og i Odense hos Forlæggeren den Hempelske Boghandel.
Ribe Stifts Adresseaviser, 1846-08-10
Høivande ved Sønderhoe fra 11 til 17. August incl. D. 11. August Kl. 4 32 Min. Kl. 5 12.13. - Kl. 5 55 14. - Kl. 6 47 - 15. - Kl. 7 54 - 16. - Kl. 9 11 - 17. - Kl. 10 32 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flad tider efter ny Maane og fuld Maane.
Ribe Stifts Adresseaviser, 1846-08-11
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Tirsdagen den 11. August. No 94.
Ribe Stifts Adresseaviser, 1846-08-11
Udenlandske Efterretninger. Tyrkiet. Mehemed Ali er under ubeskrivelig Jubel ankommen til Konstantinopel. Den fyrstelige Oldings Nærværelse i Hovedstaden, hvor endnu for faa Aar siden den halve Befolkning nærede saa megen Sympathi for ham, og som nu ved sin Tribut og Hengivenhed er bleven en af Tronens ivrigste Støtter, gjør overalt i Tyrkiet stor Opsigt, og enhver Muselman taler med Stolthed om Mehemeds Gierninger og Villiekraft. – J Arkipelagus har atter viist sig græske Sørøvere, som jages af tyrkiske og engelske Krigskibe.
Ribe Stifts Adresseaviser, 1846-08-11
Jtalien. Hr. Marini har faaet Afsked fra sin Post i Rom som Governatore, fordi hans levende Jnteresse for det gennesiske Parti, som han selv har lagt for Dagen selv efter at det nærværende System er kommet tillive, ikke længere kan forenes med denne Post China. Fra Canton haves en Skrivelse af 23. Mai, hvori berettes, at der i China begynder at udvikle sig en Frihedsaand, som og faa Decennier betydeligt vil forandre det østlige Asiens Forhold, og medføre den bestaaende Regerings Undergang. Canton forsamle sig Tusinder maanedligen i en dertil bestemt Frihedshalle for at forhandle Menneskeslægtens Skjæbne. Denne Frihedsider er ikke tilført af Fremmede, der efter Chinesernes Anskuelser selv ere Slaver og beklagelsesværdige; men Spiren har udviklet sig af Folket og griber om sig. En tyrannisk Mandarins Huus blev saaledes nyligen opbrændt af disse Frihedsmænd, hvis Antal dagligen voxer, og som holde de Store i Tømme. Chineserne have intet Ord for Frihed; men Begrebet har mægtigen brudt sig en Bane.
Ribe Stifts Adresseaviser, 1846-08-11
Blandinger. Siden Midten af Juni har Tiflis's Egne været hjemsøgte af Græshopper. To Dage efter at man havde mærket disse Dyr, vare Mark- og Have-Frugter i Omegnen for største Deelen ødelagte, og saa langt som Øjet kunde naae vare Markerne bedækkede af disse Jnsekter.
Ribe Stifts Adresseaviser, 1846-08-11
Fra Koblenz skrives, at de nyligen stedfundne Jordrystelser havde indjaget de derværende Englændere, en panisk Skræk. Ved Budet i Ems gav en ViolinVirtuos en Koncert; da Jordrystelsen indtraf blev han bleg som et Liig og lod Violinen synke. Alle styrtede ud af Salen; henimod 80 Englændere begave sig strax paa Posten, forlangte Heste og jagede strax bort.
Ribe Stifts Adresseaviser, 1846-08-11
Prinds Louis Bonaparte, Greve af Saint LeuErkonge af Holland, født 4. Septbr. 1778 i Ajaccio, er d. 25. Juli død i Livorno. D. 24 Julii blev han truffen af et Slag og døde 24 Timer efter. Hans eneste Søn Louis Napoleon, der nyligen flygtede fra Hamm var da endnu i London. Hos Greven af SaintLeu var i hans sidste Øjeblikke kun et ungt Menneske, hvis Opdragelse han ledede. Han levede indgetogen af en lille Formue, som anslaaes til 60,000 Fr. Rente. Af Keiser Napoleons Brødre lever nu kun Jerome, Hertug af Montfort, Erkonge af Vestphalen, født 15. Novbr. 1784; han opholder sig i Florenz.
Ribe Stifts Adresseaviser, 1846-08-11
J Bøhmen er, ligesom i Ungarn, den afskyelige Jødeskat bleven hævet, dog saaledes, at den først aldeles indløses efter 7 Aars Forløb. Tillige er ved Universitet i Prag bleven oprettet en Lærrestol for hebraisk og rabbinsk Sprogvidenskab og Literatur, og den jødiske Lærde, Dr. Wessely, skal være kaldet til dette Professorat.
Ribe Stifts Adresseaviser, 1846-08-11
D. 1. Aug, havde man i London og de nærmeste Egne et heftigt Tordenveir ledsaget af Regn, Hagel og Storm, der har anrettet megen Skade paa flere Bygninger.
Ribe Stifts Adresseaviser, 1846-08-11
J Moskau der grundlagdes 1147, vil i næste Aars August Maaned Stadens 700-aarige Existens blive feiret.
Ribe Stifts Adresseaviser, 1846-08-11
J Glasgow er den 16. Juli brændt 136 Bygninger og 2 Synagoger &c. Over 4000 Mennesker ere blevne huusvilde.
Ribe Stifts Adresseaviser, 1846-08-11
Jfølge Skibsefterretninger laae endnu for 3 Uger siden 1 Fod høit Snee ved Uleaborg i Finland.